-Մասնագիտութեամբ դաշնակահար եմ, իսկ խմբավարութեամբ հետաքրքրուած եմ ուսանելու տարիներուն: Մասնագիտական կրթութիւնս ստացած եմ Երեւանի Կոմիտասի անուան պետական երաժշտանոցին մէջ` ներառեալ ասպիրանտուրական կրթութիւնս: Այնուհետեւ տաս տարի աշխատած եմ նոյն բարձրագոյն հիմնարկին մէջ: Նիւ Եորք տեղափոխուելէ յետոյ անմիջապէս աշխատած եմ օժտուած երեխաներու յատուկ մասնագիտացուած երաժշտական դպրոցին մէջ (Special Music School), որ համարժէք է Երեւանի Չայկովսկիի անուան երաժշտական դպրոցին: Զուգահեռաբար աշխատած եմ Long Island երաժշտանոցին մէջ, ուր այժմ դաշնամուրային բաժինի վարիչն եմ: Շարք մը միջազգային մրցոյթներու ժիւրիի կազմին մէջ եմ, մասնաւորապէս` «LISMA» հինադրամի, «LIC» ամէնամեայ մրցոյթներու: